ToekomsVenster: 'n Splinternuwe seisoen vir die wat glo | Maroela Media
Die geskiedenis verdeel tyd in voor en ná Christus in. Die koms van Jesus na die aarde is 'n dramatiese gebeurtenis wat die lewe op aarde onomkeerbaar beïnvloed. Ook in die lewe van 'n gelowige is daar sprake van 'n voor- en ná-Jesus-ervaring. Die voor-Jesus-seisoen word dikwels gekenmerk deur sonde en selfgesentreerdheid.
As die ontmoeting met Jesus plaasvind, bring dit vir wie hulle daardeur laat verander 'n splinternuwe seisoen mee. Wie in Hom glo, word nie veroordeel nie, lui die Johannes-verslag in hoofstuk 3. Wie egter nie glo nie, is reeds deur hul eie ongeloof veroordeel.